google/wiki40b huggingface dataset:
Vláda Slovenskej republiky od 4. júla 2006 do 8. júla 2010

Zdravotníctvo

Jedným z prvých krokov nového ministra bolo zrušenie poplatkov.
20. septembra 2006, predseda Lekárskeho odborového združenia Marián Kollár oznámil, že LOZ končí štrajkovú pohotovosť. Podľa dohody s ministrom Ivanom Valentovičom sa dohodli na ukončení transformácie nemocníc, ktorú začala predchádzajúca vláda a neurčitom zvýšení finančných prostriedkov do zdravotníctva.
V ďalšom období ministerstvo nepredstavilo ďalšiu koncepciu pre svoj rezort, objavovali sa len rôzne návrhy vedúce k oslabeniu voľného trhu v sektore. Jedným z najväčších zásahov do systému je snaha o násilné prepoistenie troch miliónov poistencov alebo zrušenie systému pluralitného zdravotného poistenia.
V programovom vyhlásení vlády bol avizovaný vznik fondu na financovanie zvlášť náročných výkonov. Podľa ministra by mal fond slúžiť na financovanie transplantácií, drahej liečby a ďalších výkonov. Tento návrh bol podrobený kritike ekonómov, keďže by tak ministerstvo získalo kontrolu nad 14 miliardami Sk, ktoré dnes prerozdeľujú poisťovne. Tým, že by nebolo jasne určené na aké diagnózy sú peniaze z fondu používané by sa údajne vytváral priestor na korupciu.

Spravodlivosť a bezpečnosť

Minister Štefan Harabin sa od svojho nástupu do funkcie zameral na zvrátenie zmien, ktoré zaviedlo ministerstvo v predchádzajúcom období. Snažil sa o zrušenie Špeciálneho súdu a Úradu špeciálnej prokuratúry s tým, že obe tieto inštitúcie sú protiústavné. Napriek svojmu názoru neinicioval podanie na Ústavný súd.
V októbri 2006 v priebehu dvoch dní odvolal sedem predsedov krajských či okresných súdov. O svoje funkcie prišli predsedovia krajských súdov v Bratislave (Darina Kuchtová), v Banskej Bystrici (Ľudovít Bradáč) a v Žiline (Róbert Urban). Minister odvolával aj predsedov okresných súdov – v Žiline Petra Hrnčiara, vo Veľkom Krtíši Milana Ružičku, v Dolnom Kubíne Petra Bebeja a v Bratislave Gabrielu Sobolovskú. Minister tak údajne urobil na základe výsledkov kontroly Najvyššieho kontrolného úradu, podnetov od ombudsmana, občanov a výsledkov kontroly – v odvolacích dekrétoch však neuviedol žiadne dôvody. Podľa Daniela Lipšica však išlo najmä o ľudí, ktorí sa verejne vyjadrili za zachovanie Špeciálneho súdu a boli protagonistami súdnej reformy.
Droué (obec)

Poloha

Obec má rozlohu 24,04 km². Najvyšší bod je položený 214 m n. m. a najnižší bod 143 m n. m.

Obyvateľstvo

Počet obyvateľov obce je 1 058 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Minnesota Golden Gophers

Minnesota Golden Gophers je univerzitné hokejové mužstvo University of Minnesota v Minnesote, USA.
Aizac

Poloha

Aizac má rozlohu 6,65 km². Najvyšší bod je položený 1 200 m n. m. a najnižší bod 420 m n. m.

Obyvateľstvo

Aizac má 157 obyvateľov (2009).
Graf vývoja obyvateľstva:
Zdroje: INSEE
Super Nintendo Entertainment System

Kartridže

Vývojári mali možnosť pridávať na herné kartridže (oficiálne nazývané Game Pak) špeciálne čipy, vďaka ktorým sa v hrách mohli dosiahnuť nové a lepšie grafické efekty. Vďaka tejto technológii bola konzola schopná zobrazovať (na svoju dobu revolučnú) primitívnu 3D grafiku. Jedným z prvých takýchto 3D titulov od Nintenda bol Star Fox.

Periférne zariadenia

Medzi mnohé periférne zariadenia vyrobené pre túto konzolu patril napríklad Super Game Boy adaptér, vydaný v roku 1994. Mal tvar kartridžu, do ktorého sa dali zapojiť hry pre prenosné konzoly Game Boy a tým sa dali hrať na televíznej obrazovke. Výhodou tohto adaptéru bolo, že pomocou špeciálneho menu si hráči mohli upravovať farebnú paletu hier, takže z pôvodných čiernobielych hier mohli mať kvázi farebné, ale s tým obmedzením, že sa (kvôli technickým limitáciám Game Boy hier) nedal presiahnuť limit štyroch súčasne zobrazených farieb.

Rozdiely medzi regiónmi

Americké kartridže hier boli kvôli rozdielnym výstupom úplne nekompatibilné s verziami konzoly určenými pre japonský trh a pre PAL územia. Americké modely SNES taktiež mali úplne iný, hranatejší, sivofialový dizajn.

Nintendo Classic Mini: Super Nintendo Entertainment System

29. septembra 2017 sa na európskom a americkom trhu začala predávať špeciálna modernizovaná verzia konzoly s názvom Nintendo Classic Mini: Super Nintendo Entertainment System. Mala miniaturizovaný dizajn, HDMI výstup a namiesto kompatibility s klasickými kartridžmi obsahovala emulátor s 21 nainštalovanými hrami, z ktorých jedna bola dovtedy nevydaná hra Star Fox 2.
Gabriel (anjel)

Gabriel (po hebrejsky גבריאל - v preklade Boh je silný alebo Božia sila, resp. Hrdina Boha) je jeden z archanjelov v judaizme, kresťanstve a islame.

Gabriel v islame

V arabčine má meno Džibríl (جبريل) alebo Džibrá'íl (جبرائيل). Moslimovia považujú anjela Gabriela za "Ducha Svätého" (Ar-Rúh Al-Kuds) a veria, že práve on zjavil Mohamedovi Božie slovo (Korán).
Železničná zastávka Žilina-Solinky

Prístup

Zo sídliska Solinky sa dá dostať ku zastávke podchodom, ktorý vyúsťuje zo západnej strany pri železničnej zastávke, z opačnej východnej strany pri zastávke mestskej hromadnej dopravy v Žiline - zastávka Smreková.

Využitie

Zastávka prispieva k zlepšeniu náväznosti medzi rajeckou železnicou a žilinskou MHD vytvorením nového prestupného uzla - zastávka Žilina Mliekárne, a Smrekovou zastávkou.
Európska cesta 29

Priebeh

E29 začína na križovatke Bliesheim pri Weilerswiste diaľnicou A1 a smeruje až na koniec diaľnice pri Blankenheime. Tu sa napája na B51 a ide cez mestá Blankenheim, Dahlem, Stadtkyll a Prüm a napája sa na A60a vedie k Bitburgu, kde sa opäť napojí na B51, potom sa napája na B257. E29 prekročí štátnu hranicu s Luxemburskom, kde pokračuje po ceste N11 a na A7. Pri Luxemburgu sa napojí na A7, na križovatke Gasperich na A3 a na križovatke Bettemburg na A13. E29 potom pokračuje pozdĺž štátnej hranice s Francúzskom po hranice s Nemeckom. Po prekročení hraníc sa napája na A8, ďalej sa napája na A620. Na výjazde Saarbrücken-Güdingen, kde sa opäť napája na B51 a končí na hranici s Francúzskom pri meste Rilchingen-Hanweiler.
Tunel Čebrať

Pôvodné plány a výstavba

Budovanie diaľničného úseku s tunelom v roku 2015 skomplikovalo málo únosné podložie tunela v kombinácií s rizikom zosuvu svahu nad trasou tunela pri západnom portáli blízko obce Hrboltová. Razenie tunela bolo už po približne 300 metroch vzhľadom na daný problém pozastavené a neskôr, začiatkom roka 2016, bol oficiálne predstavený nový definitívny variant vedenia trasy ako ekonomicky a technicky najvýhodnejšie riešenie vzniknutej situácie. 
Rozhodlo sa o posune trasy diaľnice severne mimo zosuvového územia, čo malo za následok omeškanie odovzdania celej stavby do užívania, jej predraženie, ako aj predĺženie tunelových rúr z pôvodných 2 026 metrov až na dĺžku 3 650 metrov. Trasa bola úradne odobrená a trhacie práce v tuneli obnovené až na konci júla 2018. Predpokladaný termín ukončenia prác je leto 2022.
Josef Pieper

Josef Pieper (* 4. máj 1904, Elt – † 6. november 1997, Münster) bol nemecký filozof, špecialista na Tomáša Akvinského; venoval sa filozofickej antropológii.

Život

Pieper študoval filozofiu, právo a sociológiu na univerzitách v Berlíne a Münsteri. Spomedzi jeho učiteľov ho najviac ovplyvnil Erich Przywara. Istý čas pracoval ako sociológ a spisovateľ na voľnej nohe. Od roku 1946 pôsobil ako profesor na Pedagogickej vysokej škole v Essene (až do roku 1972) (Pädagogische Hochschule in Essen) a ako riadny profesor filozofickej antropológie na Westfälischen Wilhelms-Universität v Münsteri. (Tu vyučoval od roku 1946 ako súkromný docent a ako profesor v rokoch 1950 až 1972). Po jeho emeritácií tu však ešte prednášal až do roku 1996.

Myšlienky

V roku 1982 dostal Balzanovu cenu (Bazan-Preis) za filozofiu, v roku 1987 štátnu cenu spolkovej krajiny Nordhein-Westfalen (Staatspreis des Landes Nordrhein-Westfalen). V roku 1990 bol vyznamenaný čestným odznakom Görresovej spoločnosti (Ehrenring der Görres-Gesellschaft).
Vo svojich názoroch vychádzal predovšetkým zo scholastiky Tomáša Akvinského a Platóna. Počas šesťdesiatich rokov svojej aktívnej práce filozofa a spisovateľa nám Pieper dokázal v zrozumiteľnej reči sprostredkovať veľké intelektuálne dedičstvo Západu a ukázať jeho pretrvávajúcu aktuálnosť.
Ulcot

Poloha

Obec má rozlohu 6,62 km². Najvyšší bod je položený 124 m n. m. a najnižší bod 101 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mulah

Mulah (maldiv. މުލައް‎) je jeden z obývaných ostrovov na atole Mímu na Maldivách. Počet obyvateľov je 1 452 (jún 2006), dĺžka ostrova 1 400 m, šírka 500 m. Vzdialenosť od hlavného mesta Male je 136,99 km.
Villers-l’Hôpital

Poloha

Obec má rozlohu 8,4 km². Najvyšší bod je položený 146 m n. m. a najnižší bod 63 m n. m.

Obyvateľstvo

Počet obyvateľov obce je 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mazakovov dom

Charakteristika

Dom bol postavený pravdepodobne v roku 1848 karlovským pedagógom Christom pop Vasilevom, preto sa domu niekedy hovorí aj Dom Christa Vasileva (bulh. Къща на Христо Василев – Kăšta na Christo Vasilev). Stefan Mazakov bol zať Christa pop Vasileva, národný buditeľ a hrdina bojov v Šipčenskom priesmyku počas osloboditeľskej vojny a z tohto dôvodu bol dom neskôr nazvaný jeho menom. V súčasnosti sa v dome nachádza etnografická expozícia karlovského Historického múzea. Expozícia sa venuje obdobiu konca 19. a začiatku 20. storočia, pričom každá z izieb domu má svoju špecifickú tématiku. Jedna z expozícií predstavuje aj pracovňu Stefana Mazakova, po ktorom je dom pomenovaný.
Corbreuse

Poloha

Obec má rozlohu 15,79 km². Najvyšší bod je položený 160 m n. m. a najnižší bod 104 m n. m.

Obyvateľstvo

Počet obyvateľov obce je 1 720 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ambroix (Gard)

Poloha

Obec má rozlohu 11,74 km². Najvyšší bod je položený 485 m n. m. a najnižší bod 118 m n. m.

Obyvateľstvo

Počet obyvateľov obce je 3 349 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Afrikaner Weerstandsbeweging

Dejiny strany

Bola založená v roku 1973 Eugène Terre'Blancheom, ktorí zostal jej predsedom až do svojej smrti v roku 2010, keď bol na svojom statku zavraždený. Na jeho funkciu nastúpil Steyn van Ronge.
Le Bény-Bocage

Poloha

Obec má rozlohu 8,91 km². Najvyšší bod je položený 262 m n. m. a najnižší bod 84 m n. m.

Obyvateľstvo

Počet obyvateľov obce je 1007 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crespinet

Polohopis

Crespinet má rozlohu 9,15 km². Najvyšší bod je položený 385 m n. m. a najnižší bod 160 m n. m.

Obyvateľstvo

Crespinet má 149 obyvateľov (2009).
Graf vývoja obyvateľstva:
Zdroje: INSEE
Skvíz

Pseudo skvíz

Ako z názvu vyplýva, nie je to skutočný skvíz. Hráč si iba myslí, že je skvízovaný a tak často zahodí nesprávnu kartu.
Evanjelium podľa Lukáša

Autor a pôvod

Text je dielom vzdelaného človeka s dobrou gréčtinou a s väčšou slovnou zásobou ako ostatné tri evanjeliá dohromady, súčasne je aj najdlhšie. Evanjelium vzniklo skôr než kniha Skutkov, ktorá sa naň odvoláva. Stará tradícia pripisuje spis lekárovi Lukášovi, i keď v evanjeliu nie je menovaný. Najstarším písomným dokladom je Muratoriho fragment (Muratoriho kánon) (približne v roku 200), Lukášovi je pričítaný aj Origenes, Tertullianus a ďalšie z tej doby. Lukáš sprevádzal apoštola Pavla na jeho cestách, mohol hovoriť s očitými svedkami a nazerať do písomných záznamov. Na základe toho kresťanská tradícia usudzovala, že evanjelium vzniklo pravdepodobne v Cézarei niekedy v dobe tamojšieho Pavlovho väznenia (asi v rokoch 56 – 58).
Najstaršie zachované rukopisy (papyrus P75, Sinajský a Vatikánsky kódex) však majú len nadpis „podľa Lukáša“. Autor takmer isto používal text Markovho evanjelia a pravdepodobne písal až po zborení Jeruzalemského chrámu v roku 70. Zo zrovnaní s Matúšovým evanjeliom súdi biblická kritika, že oba používali i dnes stratenú zbierku Ježišových výrokov, ktorý sa zvyčajne nazýva Q (z nem. Quelle, prameň). Väčšina moderných bádateľov preto usudzuje, že spis vznikol niekedy medzi rokmi 80 – 90, prípadne aj o čosi skôr.
Diktátor (staroveký Rím)

Diktátor (lat. dictator alebo zriedkavo magister populi) bol v starovekom Ríme (resp. rímskej republike) mimoriadny úradník menovaný naјviac na šesť mesiacov so zvrchovanou právomocou nad vojskom i civilnými vecami (impériom). Menoval ho konzul na základe návrhu senátu. Nastupoval, keď bola situácia Ríma (zahraničná alebo domáca) kritická. Po ukončení úradu musel odstúpiť.
Noyers-Bocage

Poloha

Obec má rozlohu 8,87 km². Najvyšší bod je položený 193 m n. m. a najnižší bod 85 m n. m.

Obyvateľstvo

Počet obyvateľov obce je 1108 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Minister bez portefeuille

Minister bez portefeuille (iné názvy: minister bez kresla, minister bez rezortu; zriedkavo minister bez portfeja, minister bez poverenia; zastarano minister bez torby; z franc. ministre sans portefeuille) je titulárny minister, tzn. minister, ktorý neriadi žiadne ministerstvo, ale je vládou poverovaný určitými úlohami.

Slovensko

V dejinách samostatného Slovenska nedošlo k vymenovaniu ministra bez portefeuille, hoci Ústava z 1. septembra 1992 takýto krok umožňuje.
Sviatok Svätej rodiny

Slávenie sviatku

Pred liturgickou reformou 2. vatikánského koncilu pripadal sviatok Svätej rodiny na nedeľu v oktáve Zjavenia Pána, teda medzi 7. januárom a 13. januárom. Teraz sa sviatok slávi v nedeľu v oktáve Narodenie Pána s výnimkou roku, keď slávnosť Narodenia Pána a Matky Božej Panny Márie (1. január) pripadá na nedeľu, potom sa oslavuje 30. decembra.
Sviatok Svätej rodiny je dňom, keď manželia obnovujú svoje manželské sľuby.
V gréckokatolíckom kalendári tento sviatok neexistuje, ale 26. decembra sa slávi Zhromaždenie k presvätej Bohorodičke a v nedeľu po Kristovom narodení sa pripomína pamiatka svätých a spravodlivých Jozefa Snúbenca, Dávida Kráľa a Jakuba, Božieho brata.
Domsure

Polohopis

Domsure má rozlohu 15,2 km². Najvyšší bod je položený 233 m n. m. a najnižší bod 192 m n. m.

Obyvateľstvo

Domsure má 477 obyvateľov (2009).
Graf vývoja obyvateľstva:
Zdroje: INSEE
Hainan Airlines

Hainan Airlines Company Limited (HNA) je letecká spoločnosť so sídlom v Haikou, Chaj-nan v Čínskej ľudovej republike. Je to najväčšia súkromná a štvrtá najväčšia letecká spoločnosť v Čínskej ľudovej republike.
Hainan Airlines je jednou z ôsmich aeroliniek, ktoré majú sídlo v Ázii a sú podľa Skytrax hodnotené ako päť-hviezdičkové; spolu s All Nippon Airways, Asiana Airlines, Cathay Pacific, EVA Air, Garuda Indonesia, Qatar Airways a Singapore Airlines.

História

Hainan Airlines bola založená v októbri 1989 ako Hainan Province Airlines v Chaj-nane, najväčšej ekonomickej zóne Číny.
Hainan Province Airlines sa stala po reštrukturalizácii v januári 1993 prvou čínskou akciovou leteckou spoločnosťou a začala pravidelnú leteckú dopravu 2. mája 1993.

Destinácie 

Hainan Airlines má deväť báz, a to v Pekingu, Si-ane, Taiyuane, Urumči, Kantone, Chang-čou, Lanzhou, Dalian a v Šen-čene. Takisto má rozsiahlu sieť po celej Číne a spája Áziu, Európu, Ameriku a Afriku. Lieta na takmer 500 domácich a medzinárodných trasách a do viac ako 90 miest.
Marlboro Classics

Marlboro Classics je taliansky lifestylový a módny dom (módna značka). Firma a značka bola založená v druhej polovici 80.rokov minulého storočia ako značka pánskej módy a neskôr v 90. rokoch rozšírená o atraktívne línie obuvi, doplnkov a dámsku módu. Je produkovaná a ditribouvaná obchodnou skupinou Valentino Fashion Group.

Súčasnosť

Momentálne má značka 2400 predajných miest v 42 krajinách, medzi nimi aj v Bratislave.
Aktuálne kolekcie zahŕňajú jednu z najširších kolekcií v tzv. casual a denim móde, ale v podstate ponúka kompletné vybavenie šatníka vrátane doplnkov, obuvi, opaskov, čiapok, rukavíc, tašiek rôznej veľkosti a spodnej bielizne. Je určená pre strednú a vyššiu vrstvu aktívnych a energických mladistvých ľudí a manažérov na voľný čas, ale aj na neformálne pracovné aktivity a príležitosti.
Obchodné meno meno Marlboro bolo v rámci licencie obstarané od spoločnosti Philip Morris International, ktorá je majiteľom obchodnej značky. Táto licencia bola poskytnutá v rámci snahy spoločnosti o pozitívnejší obraz obchodného mena.
Castéra-Lanusse

Poloha

Obec má rozlohu 0,86 km². Najvyšší bod je položený 528 m n. m. a najnižší bod 374 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Türkiye Cumhuriyeti Devlet Demiryolları

Türkiye Cumhuriyeti Devlet Demiryolları (skr. TCDD, doslova Železnice Tureckej republiky) je štátna spoločnosť prevádzkujúca železnice v Turecku.
Založená bola v roku 1927.
TCDD v súčasnosti prevádzkujú trate rozsahu vyše 10 991 kilometrov (2008).
Valle di Ledro

Valle di Ledro je horské údolie v talianskej v provincii Trento. Nachádza sa na území Tridentsko-Horná Adiža pri severozápadnom okraji jazera Lago di Garda neďaleko mesta Riva del Garda. 
V údolí sa nachádzali obce Tiarno di Sopra (s 986 obyvateľmi), Tiarno di Sotto (689 obyvateľov), Bezzecca (592 o.), Concei (820 o.), Pieve di Ledro (623 o.) a Molina di Ledro (1572 o.), ktoré tvorili Zväz obcí Valle di Ledro. Na základe referenda z 30. novembra 2008 boli uvedené obce zlúčené do novej obce pod spoločným názvom Ledro s platnosťou od 1. januára 2010. Leží tu tiež jazero Lago di Ledro o rozlohe 2,187 km² a maximálnej hĺbke 48 m. Údolím prechádza cesta spájajúca mestá Riva del Garda a Storo. 
Pred rokom 1918 bolo údolie súčasťou Rakúsko-uhorskej monarchie. Po vypuknutí I. svetovej vojny boli v máji roku 1915 obyvatelia vysídlení prevažne do Čiech a vrátiť sa mohli až v roku 1919.
28. júna 2008 bola podpísaná dohoda o partnerstve medzi Zväzom obcí Valle di Ledro na strane jednej a ôsmimi českými mestami a obcami (Příbram, Všeň, Milín, Buštěhrad, Nový Knín, Ptice, Chyňava, Doksy), kde vtedy vyhnanci bývali, na strane druhej.
Saint-Gal-sur-Sioule

Poloha

Obec má rozlohu 9,52 km². Najvyšší bod je položený 612 m n. m. a najnižší bod 310 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Finančný nástroj

Finančný nástroj je každá zmluva, ktorej výsledkom je vznik finančného majetku (=finančného aktíva) jednej zmluvnej strany a finančného záväzku alebo majetkového nástroja (=podielového nástroja) druhej zmluvnej strany (definícia podľa IAS 32 a Smernice Európskeho parlamentu a Rady 2006/49/ES). Zjednodušene možno teda povedať, že finančný nástroj je obchodovateľný cenný papier, podielový list, nástroj finančného trhu alebo derivát.
Top Gun

Dej

Pete "Maverick" Mitchell (Tom Cruise) je mladý pilot amerických vzdušných síl, ktorý lieta na lietadle F-14A Tomcat, určenom predovšetkým pre operácie na lietadlových lodiach. So svojím kolegom, navigátorom, Nickom 'Goose' Bradshawom (Anthony Edwards), sú vyslaní na päťtýždňový kurz do kalifornského Miramare, do školy pre elitných vojenských pilotov, ktorej sa hovorí Top Gun. Tu sa Maverick zamiluje do svojej inštruktorky Charlotte 'Charlie' Blackwoodovej (Kelly McGillis). Pri jednej z cvičných akcií sa na ich stroji pokazí riadenie a posádka lietadla je nútená sa katapultovať. Goose však počas manévru zomiera na následky nárazu do krytu kabíny, čo Maverick veľmi ťažko znáša a je rozhodnutý skončiť kariéru pilota. Od Mikea 'Viper' Metcalfea (Tom Skerritt) sa dozvedá utajovanú pravdu o smrti svojho otca, ktorý bol zostrelený.

Zaujímavosť

Vo filme sa mala objaviť pieseň "Reckless" od Judas Priest z ich albumu Turbo. Skupina ho však nakoniec odmietla zapožičať, pretože sa bála, že film bude prepadák. Titulnú pieseň Take My Breath Away preto nahrala skupina Berlin, ktorá sa stala celosvetovým hitom.
Échenoz-le-Sec

Poloha

Obec má rozlohu 15,47 km². Najvyšší bod je položený 469 m n. m. a najnižší bod 305 m n. m.

Obyvateľstvo

Počet obyvateľov obce je 305 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
VKontakte

História

Tvorca siete Pavel Durov spustil beta testovanie VKontakte v septembri 2006, krátko po promovaní na Petrohradskej štátnej univerzite. Nasledujúci mesiac si zaregistroval doménu vkontakte.ru. Registrácia bola pôvodne obmedzená pre ľudí z univerzitného prostredia, ktorý dostali pozvánku. Napriek tomu sieť rýchlo rástla. Vo februári 2007 dosiahol počet používateľov 100 tisíc a stala sa druhou najväčšou sieťou v Rusku. V rovnakom čase čelila vážnym DDoS útokom, ktoré ju nakrátko vyradili. Počet používateľov prevýšil jeden milión v júli 2007 a 10 miliónov v apríli 2008. V decembri 2008 VK predbehla svojho ruského rivala – sieť Odnoklassniki.

Popularita

Podľa rankingu Alexa Internet je VK jednou z najnavštevovaneších stránok v postsovietskych krajinách. V Rusku a Bielorusku patrí sieti druhá priečka. V Ukrajine je VKontakte tretia najnavštevovanejšia stránka. V Kazachstane je na štvrtej pozícii.
Kým Facebook má v Rusku 1 244 280 používateľov, na VKontakte má profil až 75 604 275 ľudí.
Tournemire (Aveyron)

Poloha

Obec má rozlohu 8,91 km². Najvyšší bod je položený 856 m n. m. a najnižší bod 490 m n. m.

Obyvateľstvo

Počet obyvateľov obce je 415 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Helena Vrtichová

Zo života

Dlhé roky pôsobila a spievala aj v Česku. Svoje piesne spieva a v zábavnej show Pesničky z kasína. Účinkovala v reláciách Repete a Kaviareň Slávia. Pracuje taktiež ako poštárka v Novom Meste nad Váhom.
Sulfid antimoničný

Použitie

Vulkanizácia kaučuku
Flesselles (Somme)

Poloha

Obec má rozlohu 20,49 km². Najvyšší bod je položený 134 m n. m. a najnižší bod 57 m n. m.

Obyvateľstvo

Počet obyvateľov obce je 2 078 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hamois

Obyvateľstvo

Obec má približne 6 764 obyvateľov (2010).
Salomon Flohr

Život

Salomon Flohr pochádzal z rodiny chudobného židovského obchodníka. Počas prvej svetovej vojny sa rodina presťahovala na Moravu. Do konca vojny mu zomreli rodičia a osem z deviatich súrodencov. Prvé povojnové roky prežíval v rôznych sirotincoch v Česku. V roku 1924 sa presťahoval do Prahy. Bol zamestnaný v obchode a stal sa šachovým novinárom. Po dosiahnutí prvých šachových úspechov sa stal profesionálom. Keďže bol židovského pôvodu, po Mníchove 1938 emigroval z ČSR a istý čas žil v Nórsku. Po prepadnutí Nórska nacistickým Nemeckom v roku 1940 musel znovu ujsť. Do Petrohradu sa mu podarilo preplaviť iba pár hodín pred tým, ako bolo Oslo obsadené Nemcami. V roku 1942 získal štátne občianstvo ZSSR. Po vojne sa už do Česko-Slovenska nevrátil, hoci ho ešte mnohokrát navštívil.
Salomon Flohr patril v 30. rokoch 20. storočia medzi najlepších svetových šachistov. Na začiatku kariéry hral ostrý kombinačný šach, no keď sa stal šachovým profesionálom, jeho hra sa od základu zmenila. Hral prevažne pozične, s dôrazom na bezpečnosť, s výbornou technikou hry. Po vojne si vyslúžil povesť "remízového kráľa". Bol tiež vynikajúci šachový komentátor. Písal šachové knihy, bol autorom množstva článkov vo viacerých šachových časopisov. Ich výber vyšiel v roku 1986 aj knižne (v ruštine). Pôsobil aj ako medzinárodný šachový rozhodca. Bol hlavným rozhodcom na šachovej olympiáde vo Varne 1962, v Nice 1974 a na rôznych iných podujatiach. Zomrel 18. júla 1983 v Moskve.

Medzivojnové obdobie

Salomon Flohr začal hrať šach po svojom príchode do Prahy v roku 1924. Najskôr hrával iba domáce turnaje, po niekoľkých úspechoch sa v roku 1929 po prvýkrát dostal na medzinárodný turnaj. V Rogoškej Slatine skončil na 2. mieste. V 30. rokoch rýchlo prenikol do svetovej špičky a dosiahol veľa turnajových úspechov. Istý čas bol pokladaný za 2. najlepšieho hráča sveta, po Alexandrovi Alechinovi.